
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

228. Ίδρυση θέσεων Διδακτικού Ερευνητικού Προσω¬ 

πικού στο Τμήμα Ιατρικής του Πανεπιστημίου 
Αθηνών. 1 

229. Τήρηση και εκκαθάριση των Αρχείων της κεντρι¬ 
κής και των περιφερειακών υπηρεσιών του 
Υπουργείου Περιβάλλοντος, Χωροταξίας και Δη¬ 
μοσίων Έργων (ΥΠΕΧΩΔΕ), πλην της Γενικής 

Γραμματείας Δημοσίων Έργων. 2 

230. Καθορισμός του απαιτουμένου αριθμού θέσεων 

στάθμευσης αυτοκινήτων αναλάγως των χρή¬ 
σεων και του μεγέθους των κτιρίων στην ευρύ¬ 
τερη περιοχή Αθηνών. . 3 

231. Περί παραχωρήσεως μεταλλείου τάλκη του Νο¬ 
μού Θεσσαλονίκης στους α) Νικόλαο Ιακωβίδη 
_χου Παναγιώτου και β) Πέτρο Δαχή του Σταύρου. 4 

232. Χρησιμοποίηση του όρου «Επιμελητήριο» στον 

Ελληνο-βουλγαρικό Σύνδεσμο. 5 

ΑΠΟΦΑΣΕΙΣ 

Απελευθέρωση των όρων χορήγησης στεγαστικών δα¬ 
νείων της Αγροτικής Τράπεζας της Ελλάδος 
προς τους αγρότες. 6 

Συμπλήρωση της ΠΔ/ΤΕ 2013/3.1.92 που αφορά στο 
συνυπολογισμό υποχρεώσεων από πωλήσεις 
χρεωγράφων με συμφωνία επαναγοράς (Πβροδ) 
στη βάση υπολογισμού της υποχρέωσης των 
Τραπεζών για κατάθεση στην Τράπεζα Ελλά¬ 
δος. 7 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 228 (1) 

Ίδρυση θέσεων Διδακτικού Ερευνητικού Προσωπικού στο 
Τμήμα Ιατρικής του Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 50 παρ. 1 και6 του Ν. 1268/82 (Α' 87) 
β) του άρθρου 70 παρ. 12 του Ν. 1566/85 (Α’ 167) 


β) του άρθρου 29 Α' του Ν. 1558/85, όπως αυτό προ¬ 
στέθηκε με το με το άρθρο 27 του Ν. 2081 /92 (Α' 154). 

2. Τη γνώμη του Πρυτανικού Συμβουλίου του Πανεπι¬ 
στημίου Αθηνών (Συνεδρίαση 22.5.92). 

3. Το έγγραφο Β1/410/23.7.92 του Υπουργείου Εθνι¬ 
κής Παιδείας και θρησκευμάτων, με το οποίο ζητήθηκε να 
διατυπώσει τη γνώμη του το Συμβούλιο Ανώτατης Παι¬ 
δείας και ότι έχει παρέλθει άπρακτη η προθεσμία, που ορί¬ 
ζουν οι διατάξεις του άρθρου 50 παρ. 3 του Ν. 1268/82. 

4. Το γεγονός ότι από τις διατάξεις του διατάγματος αυ¬ 
τού προκαλείται δαπάνη σε βάρος του κρατικού προϋπο¬ 
λογισμού 4.000.000 δρχ. περίπου για το τελευταίο τρί¬ 
μηνο του οικονομικού έτους 1993 και 16.000.000 δρχ. 
περίπου για καθένα από τα επόμενα οικονομικά έτη. 

5. Τη 276/1993 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Αρθρο μόνο 

Ιδρύονται στο Τμήμα Ιατρικής του Πανεπιστημίου Αθη¬ 
νών πέντε (5) θέσεις Διδακτικού Ερευνητικού Προσωπι¬ 
κού (ΔΕΠ), από τις οποίες οι τρεις (3) για την κάλυψη των 
αναγκών του Τομέα Χειρουργικής και οι δύο (2) για την κά¬ 
λυψη των αναγκών του Τομέα Παθολογίας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 1 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙ ΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 229 (2) 

Τήρηση και εκκαθάριση των Αρχείων της κεντρικής και 
των περιφερειακών υπηρεσιών του Υπουργείου Περι¬ 
βάλλοντος, Χωροταξίας και Δημοσίων Έργων (ΥΠΕ- 
ΧΩΔΕ), πλην της Γενικής Γραμματείας Δημοσίων Έρ¬ 
γων. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 8 του ν.δ. 3983/59 «περί 
μέτρων τινών προς βελτίωσιν της λειτουργίας των Δημο¬ 
σίων Υπηρεσιών» (Α' 197). 

2. Τις διατάξεις του άρθρου 1 παρ. 1δ του π. δ/τος 
130/92 «περιορισμός συναρμοδιοτήτων κατά την έκδοση 
π. δ/των σε θέματα αρμοδιότητος Υπουργείων» (Α’ 65). 

3. Την Υ.1958/92 απόφαση του Πρωθυπουργού και 
Υπουργού Περιβάλλοντος, Χωροταξίας και Δημοσίων Έρ¬ 
γων «Ανάθεση αρμοδιοτήτων στους Υφυπουργούς Περι¬ 
βάλλοντος, Χωροταξίας και Δημοσίων Έργων Χρήστο Κα- 
τσιγιάννη και Γεώργιο Βουλγαράκη» (Β' 744). 

4. Τις διατάξεις του άρθρου 29Α του ν. 1558/85, όπως 
αυτό προστέθηκε με το άρθρο 27 του ν. 2081/92 (Α' 
154), και το γεγονός ότι από τις διατάξεις αυτού του δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

5. Τις 130/91,494/92 και 191/93 γνωμοδοτήσεις του 
Συμβουλίου της Επικράτειας, με πρόταση του Υφυπουρ¬ 
γού Περιβάλλοντος, Χωροταξίας και Δημοσίων Έργων, 
αποφασίζουμε: 


Αρθρο 1 

Έκταση εφαρμογής 

1. Οι διατάξεις του παρόντος διατάγματος αναφέρονται 
στο αδιαβάθμητο υλικό αποκλειστικής αρμοδιότητας του 
Υπουργείου ΠΕΧΩΔΕ, πλην της Γενικής Γραμματείας Δη¬ 
μοσίων Έργων. 

2. Προκειμένου να εκκαθαριστούν τα αρχεία των Κε¬ 
ντρικών Περιφερειακών και Νομαρχιακών Υπηρεσιών του 
Υπουργείου ΠΕΧΩΔΕ, εκτός από τις διατάξεις του παρό¬ 
ντος, έχουν εφαρμογή και οι διατάξεις του άρθρου 3 του 
π. δ/τος 162/1979. 

3. Για το διαβαθμισμένο υλικό εφαρμόζονται οι διατά¬ 
ξεις του Κανονισμού Ασφαλείας Εθνικού Διαβαθμισμένου 
Υλικού (ΚΑΕΔΥ). 


Άρθρο 2 

Αρχεία Υπουργείου ΠΕΧΩΔΕ 

1. Στην Κεντρική και τις Περιφερειακές Υπηρεσίες του 
Υπουργείου ΠΕΧΩΔΕ τηρούνται αρχεία στα οποία φυλάσ¬ 
σονται όλα τα έγγραφα και λοιπά στοιχεία μετά την περαί- 
ωση της υπόθεσης στην οποία αναφέρονται και το χαρα¬ 
κτηρισμό αυτών από τους αρμόδιους υπαλλήλους. 

Άρθρο 3 

Έγγραφα Υπηρεσιών του Υπουργείου ΠΕΧΩΔΕ 

1. Χαρακτηρίζονται ως διατηρητέα στα αρχεία των Κε¬ 
ντρικών Περιφερειακών και Νομαρχιακών Υπηρεσιών του 
Υπουργείου ΠΕΧΩΔΕ, τα έγγραφα στοιχεία που αφορούν 
ειδικότερα θέματα αρμοδιότητας του Υπουργείου ΠΕ¬ 
ΧΩΔΕ, ως εξής: 


Α. θέματα ρυθμίσεων πολεοδομικού περιεχομένου. 


1. Σχέδια αποφάσεων Εθνικού 
Συμβουλίου Χωροταξίας 

2. Σχέδια αποφάσεων έγκρισης 
παρεκκλίσεων πολεοδομικών 
διατάξεων 

3. Σχέδιο πράξεων ρύθμισης πο¬ 
λεοδομικών παραβάσεων με 
Α.Ν. 410/68, Ν. 720/1977, Ν. 
1337/1983, κ.λπ. 

4. Παραβάσεις πολεοδομικών δια¬ 
τάξεων 

5. θέματα επικινδύνως ετοιμορ- 
ρόπων οικοδομών 

6. Αποφάσεις εξαίρεσης από την 
κατεδάφιση κτισμάτων 

7. Φάκελλοι έγκρισης πολεοδομι¬ 
κών ρυθμίσεων με όλο το πε¬ 
ριεχόμενό τους (αιτήσεις επι- 
σπευδόντων, αποφάσεις Δημο¬ 
τικών Συμβουλίων, γνωμοδοτή¬ 
σεις συλλογικών οργάνων, εν¬ 
στάσεις, αποδεικτικά κοινοποί¬ 
ησης κ.λπ.) 

8. Εισηγήσεις Υπηρεσιών προς 
αρμόδια συλλογικά όργανα 


9. Αποφάσεις αναγνώρισης τυ¬ 
φλών οικοπέδων με σχετικά 
στοιχεία 

10. Αποφάσεις διόρθωσης ασυμ¬ 
φωνιών εγκεκριμένου σχεδίου 
και εφαρμογής του στο έδα¬ 
φος 

11. Πρωτότυπα διαγράμματα ρυθ¬ 
μίσεων πολεοδομικού περιεχο¬ 
μένου (ρυθμιστικά σχέδια, όρια 
οικισμών κ.λπ.) 

12. Στοιχεία εφαρμογής ρυμοτομι¬ 
κών σχεδίων στο έδαφος (με¬ 
λέτες, τεχνικές εκθέσεις, δια¬ 
γράμματα εφαρμογής) 


όσο χρόνο ισχύουν 
όσο χρόνο ισχύουν 

μέχρι την οριστική 
εκκαθάριση 


μέχρι τακτοποίη¬ 
σής τους 
2 έτη μετά την 
άρση του κινδύνου 
μέχρι την οριστική 
εκκαθάριση 
στο διηνεκές 


5 χρόνια ή όσο 
χρόνο ισχύουν οι 
πράξεις που αφο¬ 
ρούν 

μέχρι μεταβολής 
τους 

μέχρι την τροπο¬ 
ποίηση του σχε¬ 
δίου που αφορούν 

μέχρι τη μεταβολή 
τους 


στο διηνεκές 


Β. θέματα Απαλλοτριώσεων 
1. Πράξεις εφαρμογής κατά τις στο διηνεκές 
διατάξεις του Ν. 1337/1983 


Γ. θέματα μελετών, έργων και εγκαταστάσεων 


1. Γνωμοδοτήσεις συλλογικών ορ¬ 
γάνων, υπηρεσιών κ.λπ. 

2. Γνωμοδοτήσεις Συμβουλίων 
Χωροταξίας, Οικισμού και Πε¬ 
ριβάλλοντος και Συμβουλίων 
Δημοσίων Έργων επί θεμάτων 
εκτέλεσης έργων 

3. Μελέτες και σχέδια μεταφοράς 
οικισμών 

4. Πρωτότυπα σχέδια και αποφά¬ 
σεις έγκρισης ή απόρριψης τύ¬ 
πων λυομένων κατοικιών και 


10 χρόνια 

μέχρι παράδοσης 
των έργων και πα¬ 
ραγραφής τυχόν 
αξιώσεων 

στο διηνεκές 

συστημάτων 

στο 

προκατα¬ 
σκευής, με τη 
σχετική αλλη¬ 
λογραφία 

διηνεκές 

Δ. θέματα ΕΟΚ - Διεθνών Οργανισμών 

1. Προγράμματα δράσης της 
ΕΟΚ με σχετική αλληλο¬ 
γραφία 

5 χρόνια 

2. Κοινοτικές οδηγίες για θέματα 

3 χρόνια από 

κοινής πολιτικής 

τη μεταβολή 
τους 

3. Εκθέσεις από συμμετοχή σε 
διεθνή συνέδρια 

5 χρόνια 

Ε. θέματα Διαχείρισης χρηματικών ποσών και υλικού 

1. Αποφάσεις και αλληλογρα¬ 
φία για εκτός έδρας μετα¬ 
κινήσεις 

2 χρόνια 

2. Αποφάσεις καθορισμού ορίων 
εγγυητικών επιστολών Τραπε¬ 
ζών 

10 χρόνια 

3. Έγγραφα σχετικά με κρατικά 
αυτοκίνητα 

ΣΤ. Γενικά θέματα 

2 χρόνια 

1. Βεβαιώσεις πάσης φύσεως 

2 χρόνια 

(αρτιότητας και οικοδομή¬ 

εκτός εκείνων 

σιμου οικοπέδων, όρων 

που δημιουρ¬ 

δόμησης, κατάστασης 

γούν εμπράγ¬ 

προσωπικού κ.λπ.) 

ματα δικαιώ¬ 
ματα τα οποία 
διατηρούνται 
στο διηνεκές 

2. Βιβλία πρωτοκόλλων του Εθνι¬ 
κού Συμβουλίου Χωροταξίας 
και Περιβάλλοντος 

στο διηνεκές 

Ζ. θέματα οικοδομικών συνεταιρισμών (Ο.Σ.) 

1. Σχέδια αποφάσεων έγκρι¬ 
σης ή τροποποίησης κατα¬ 
στατικών ΟΣ, με τα σχε¬ 
τικά δικαιολογητικά 

στο διηνεκές 

2. Πρωτότυπα των καταστατικών 

ΟΣ με τις καταστάσεις μελών, 
τα στοιχεία ιδιότητας των με¬ 
λών κ.λπ. 

στο διηνεκές 

3. Ετήσιες ενημερώσεις με πίνα¬ 
κες μεταβολών και υπογραφές 
μελών των τακτικών διοική¬ 
σεων ΟΣ 

στο διηνεκές 

4. Στοιχεία σχετικά με την 

άσκηση ελέγχου και εποπτείας 
ΟΣ 

στο διηνεκές 

5. Τρέχουσα αλληλογραφία ΟΣ 

όσο διαρκεί ο 

για προσκλήσεις γενικών συνε- 

ΟΣ 


λεύσεων κ.λπ. 


2. Οι προβλέψεις των παραπάνω παραγράφων 1 
και 2 γίνονται με την επιφύλαξη των διατάξεων του 
άρθρου 15 του Ν. 1599/1986 (Α' 75) «Σχέσεις Κρά¬ 
τους - πολίτη». 


Άρθρο 4 

Εκκαθάριση Παλαιών Αρχείων 
της Κεντρικής Υπηρεσίας 

1. Για την εκκαθάριση των εγγράφων των μέχρι τη 
δημοσίευση του παρόντος διατάγματος αρχείων (πα¬ 
λαιών αρχείων) της Κεντρικής Υπηρεσίας του Υπουρ¬ 
γείου ΠΕΧΩΔΕ, συνιστώνται με απόφαση του Υπουρ¬ 
γού ΠΕΧΩΔΕ κατά Διεύθυνση, τριμελείς επιτροπές 
από υπαλλήλους υπό την προεδρία του κατά βαθμό 
ανωτέρου, οι οποίες αποφαίνονται για την διατήρηση 
των εγγράφων των αρχείων στο χρόνο που προσδιορί¬ 
ζεται στο παραπάνω άρθρο 3 ή για την καταστροφή 
τους. 

2. Οι πιο πάνω επιτροπές θα εργασθούν μέχρι την 
ολοκλήρωση της εκκαθάρισης των παλαιών αρ¬ 
χείων. 

Άρθρο 5 

Εκκαθάριση Παλαιών Αρχείων 
Περιφερειακών και Νομαρχιακών Υπηρεσιών 

1. Η εκκαθάριση των αρχείων των Περιφερειακών 
και Νομαρχιακών Υπηρεσιών του Υπουργείου ΠΕ¬ 
ΧΩΔΕ ενεργείται από τριμελείς επιτροπές, τις οποίες 
απαρτίζουν υπάλληλοι των οικείων υπηρεσιών, υπό 
την προεδρία του κατά βαθμό ανωτέρου. 

2. Οι πιο πάνω επιτροπές συγκροτούνται με από¬ 
φαση του Γενικού Γραμματέα Περιφέρειας ή του Νο¬ 
μάρχη κατά περίπτωση. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 1 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

X. ΚΑΤΣΙΓΙΑΝΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 230 (3) 

Καθορισμός του απαιτουμένου αριθμού θέσεων στάθμευ¬ 
σης αυτοκινήτων αναλόγως των χρήσεων και του μεγέ¬ 
θους των κτιρίων στην ευρύτερη περιοχή Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 2, 5 και 7), 2 (παρ. 

1), 3 (παρ. 1) και 5 του ν. 960/1979 «περί επιβολής υποχε- 
ώσεων προς δημιουργία χώρων στάθμευσης αυτοκινήτων 
δια την εξυπηρέτησιν των κτιρίων και ρυθμίσεως συναφών 
θεμάτων» (Α’ 194) όπως τροποποιήθηκαν με τα άρθρα 1, 

3 και 4 του ν. 1221 /1981 (Α' 292) καθώς και τις διατάξεις 
του άρθρου 6 (παρ. 1 και 4) του τελευταίου τούτου νόμου. 

2. Τις διατάξεις ίου άρθρου 13 (παρ. 12 εδ. πρώτο) του 
ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδος (ΟΚΧΕ) και άλλες διατάξεις» (Α 
141). 

3. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β 744). 

4. Την 368/1992 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

5. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /1992 
(Α' 154) και το γεγονός ότι από τις διατάξεις αυτού του 
διατάγματος δεν προκαλείται δαπάνη σε βάρος του κρατι¬ 
κού προϋπολογισμού και των οικείων Δήμων. 

6. Την 227/1993 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Αρθρο 1 

1. Στην ευρύτερη περιοχή Αθηνών επιβάλλεται η κατά 
το ν. 960/1979, όπως ισχύει, εξασφάλιση χώρων στάθ¬ 
μευσης αυτοκινήτων κατά Ζώνες Α, Β, Γ, όπως αυτές κα¬ 
θορίζονται στην επόμενη παράγραφο 2, κατά τα οριζό¬ 
μενα από τις διατάξεις του παρόντος διατάγματος. 

2. α) Η Ζώνη Α περιλαμβάνει τις περιοχές που εμπί¬ 
πτουν στα διοικητικά όρια των Δήμων και Κοινοτήτων: 

Βούλας, Βουλιαγμένης, Γλυφάδας, Δροσιάς, Εκάλης, 
Κηφισιάς, Ν. Ψυχικού, Παπάγου, Πεντέλης, Πεύκης, Φι¬ 
λοθέης, Ψυχικού και τα δύο τμήματα των Δήμων Αθηναίων 
και Πειραιώς που φαίνονται με χρώμα κεραμίδι και στοι¬ 
χείο Α1 στα δύο (2) σχετικά πρωτότυπα διαγράμματα σε 
κλίμακα 1:10.000 που θεωρήθηκαν από τον Προϊστάμενο 
της Διεύθυνσης Τοπογραφικών Εφαρμογών με την 
62562/1993 πράξη του και που αντίτυπά τους σε φωτο¬ 
σμίκρυνση δημοσιεύονται με το παρόν διάταγμα. 

β) Η Ζώνη Β περιλαμβάνει τις περιοχές που εμπίπτουν 
στα διοικητικά όρια των Δήμων και Κοινοτήτων: 

Αγίας Παρασκευής, Αγίου Στεφάνου, Αλίμου, Αμαρου¬ 
σίου, Αργυρούπολης, Βριλησίων, Διονύσου, Ελληνικού, 
θρακομακεδόνων, Λυκόβρυσης, Μελισσίων, Ν. Ερυ¬ 
θραίας, Ν. Πεντέλης, Ν. Σμύρνης, Παιανίας, Παλαιού Φα¬ 
λήρου, Παλλήνης, Σπάτων, Σταμάτας, Χαϊδαρίου, Χαλαν¬ 
δρίου, Χολαργού, και τα δύο τμήματα των Δήμων Αθη¬ 
ναίων και Πειραιώς που φαίνονται με χρώμα πορτοκαλί και 
στοιχείο Β1 στα παραπάνω διαγράμματα. 

γ) Η Ζώνη Γ περιλαμβάνει τις υπόλοιπες περιοχές των 
Δήμων Αθηναίων και Πειραιώς που φαίνονται με χρώμα κί¬ 
τρινο στα ίδια ως άνω διαγράμματα, καθώς και τις περιο¬ 
χές που εμπίπτουν στα διοικητικά όρια των Δήμων και Κοι¬ 
νοτήτων: 

Αγ. Αναργύρων, Αγ. Βαρβάρας, Αγίου Δημητρίου, Αγ. 
Ιωάννη Ρέντη, Αιγάλεω, Ανθούσας, Άνοιξης, Άνω Λιο¬ 
σίων, Αρτέμιδας, Ασπροπύργου, Αχαρνών, Βάρης, Βύ¬ 
ρωνα, Γαλατσίου, Γέρακα, Γλυκών Νερών, Δάφνης, Δρα¬ 
πετσώνας, Ελευσίνας, Ζεφυρίου, Ζωγράφου, Ηλιούπο¬ 
λης, Ηρακλείου, Καισαριανής, Καλλιθέας, Καματερού, 
Κερατσινίου, Κορυδαλλού, Κρυονερίου, Κρωπίας, Μα¬ 
γούλας, Μάνδρας, Μεγάρων, Μεταμόρφωσης, Μοσχάτου, 
Ν. Ιωνίας, Ν. Λιοσίων, Ν. Περάμου, Ν. Φιλαδέλφειας, Ν. 
Χαλκηδόνσς, Νίκαιας, Περάματος, Περιστεριού, Πετρού¬ 


πολης, Ροδόπολης (Μπάλλας), Ταύρου, Υμηττού, Φυ¬ 
λής. 

3. Από τις διατάξεις του παρόντος διατάγματος, εξαι¬ 
ρείται η περιοχή «Ελαιώνα» των Δήμων Αθηναίων, Ταύρου, 
Αγίου Ιωάννη Ρέντη, Αιγάλεω, Περιστεριού, της οποίας το 
πολεοδομικό σχέδιο εγκρίθηκε με το από 11.2.1991 π. δ/ 
γμα (Δ' 74). 

Άρθρο 2 

Ο απαιτούμενος αριθμός των θέσεων στάθμευσης σε 
κτίρια με χρήση κατοικίας, υπολογίζεται ανάλογα με τη 
συνολική επιφάνεια του κτιρίου που προσμετράται στον 
συντελεστή δόμησης ως εξής: 

α) Για τα κτίρια της ζώνης Α μία θέση ανά 100 τ.μ. κτι¬ 
ρίου. Πάντως ο αριθμός θέσεων που προκύπτει δεν μπο¬ 
ρεί να είναι μικρότερος της μιας θέσης ανά διαμέρισμα ή 
ανά κατοικία. 

β) Για τα κτίρια της Ζώνης Β μία θέση ανά 150 τ.μ. του 
κτιρίου. 

γ) Για τα κτίρια της Ζώνης Γ μία θέση ανά 200 τ.μ. του 
κτιρίου. 

Άρθρο 3 

1. Ο απαιτούμενος αριθμός θέσεων στάθμευσης για τις 
άλλες πλην κατοικίας χρήσεις των κτιρίων ορίζεται ανά¬ 
λογα με τη συνολική επιφάνεια του κτιρίου που προσμε- 
τράται στο συντελεστή δόμησης ως εξής: 

2. Ζώνη Α - Ζώνη Β. 

α) Για γραφεία (ιδιωτικά ή δημόσια), Τράπεζες, Ασφαλι¬ 
στικές Εταιρείες, Ραδιοφωνικούς Σταθμούς, καταστή¬ 
ματα και γενικά παρεμφερείς χρήσεις που δεν αναφέρο- 
νται στο παρόν μία θέση ανά 50 τ.μ. επιφάνειας κτιρίου. 

β) Για υπεραγορές τροφίμων ή άλλων ειδών, πολυκατα¬ 
στήματα και εμπορικά κέντρα μία θέση ανά 20 τ.μ. επιφά¬ 
νειας κτιρίου. 

γ) Για εστιατόρια, ζαχαροπλαστεία, αναψυκτήρια και γε¬ 
νικά χρήσεις αναψυχής, που δεν αναφέρονται στο παρόν, 
μία θέση ανά 40 τ.μ. επιφάνειας κτιρίου. 

δ) Για κέντρα διασκέδασης μία θέση ανά 20 τ.μ. επιφά¬ 
νειας κτιρίου. 

ε) Για χώρους συνάθροισης κοινού (θέατρα, κινηματο¬ 
γράφοι, αίθουσες συγκεντρώσεως κ.λπ.) κτίρια πολιτιστι¬ 
κών λειτουργειών (βιβλιοθήκες, αίθουσες εκθέσεων, 
Μουσεία κ.λπ.) εμπορικές εκθέσεις και λοιπές παρεμφε¬ 
ρείς χρήσεις που δεν αναφέρονται στο παρόν διάταγμα 
μία θέση ανά 50 τ.μ. επιφάνειας κτιρίου. 

στ) Για νοσοκομεία, κλινικές, θεραπευτήρια, μία θέση 
ανά 6 κλίνες. 

ζ) Για γηροκομεία, άσυλα και λοιπές παρεμφερείς χρή¬ 
σεις μία θέση ανά 15 κλίνες. 

η) Για παιδικούς σταθμούς, εκπαιδευτήρια, (ιδιωτικά ή 
δημόσια), στοιχειώδους και μέσης βαθμίδας εκπαίδευσης 
και λοιπές παρεμφερείς χρήσεις μία θέση ανά αίθουσα δι¬ 
δασκαλίας. 

θ) Για ανώτερα και ανώτατα εκπαιδευτικά ιδρύματα, μία 
θέση ανά 100 τ.μ. επιφάνειας κτιρίου. 

ι) Για γυμναστήρια, γήπεδα αθλοπαιδιών και εν γένει 
αθλητικές εγκαταστάσεις, μία θέση ανά 200 τ.μ. επιφά¬ 
νειας άθλησης. Στον αριθμό των θέσεων που προκύπτει 
προστίθεται μία θέση ανά 15 θέσεις θεατών, εφόσον για 
τα υπόψη κτίρια ή εγκαταστάσεις, προβλέπονται κερκί¬ 
δες. 

ια) Για συνεργεία αυτοκινήτων, μία θέση ανά 20 τ.μ. επι- 
φανείας κτιρίου. 

ιβ) Για βιομηχανίες, βιοτεχνίες, επαγγελματικά εργα¬ 
στήρια, εγκαταστάσεις χονδρεμπορίου, αποθήκες και λοι¬ 
πές παρεμφερείς χρήσεις, μία θέση ανά 80 τ.μ. επιφά¬ 
νειας κτιρίου. 

ιγ) Για ξενοδοχεία και εν γένει τουριστικές εγκαταστά¬ 
σεις μία θέση ανά 10 κλίνες. Ειδικά για ξενοδοχεία διαθέ- 
τονται αίθουσες εστιατορίων και εν γένει αίθουσες συνά¬ 
θροισης κοινού, πέραν από τις απαιτούμενες από τους κα¬ 
νονισμούς του ΕΟΤ, εφαρμόζονται για τις αίθουσες αυτές 
και οι περιπτώσεις γ, δ, και ε αναλόγως. 

3. Ζώνη Γ. 

α) Γ ια γραφεία (ιδιωτικά ή δημόσια), Τράπεζες, Ασφαλι¬ 
στικές Εταιρείες, Ραδιοφωνικούς Σταθμούς, καταστή¬ 
ματα και γενικά παρεμφερείς χρήσεις, που δεν αναφέρο- 
νται στο παρόν μία θέση ανά 60 τ.μ. επιφάνειας κτιρίου. 

β) Κατά τα λοιπά ισχύουν οι περιπτώσεις β έως και ιγ της 
προηγουμένης παραγράφου 2. 

Άρθρο 4 

1. Ο ελάχιστος απαιτούμενος αριθμός θέσεων στάθ¬ 
μευσης ανάλογα με τη χρήση και το μέγεθος του κτιρίου 
υπολογίζεται ως εξής: 

Διαιρείται το σύνολο των επιφανειών κάθε χρήσης του 
κτιρίου με την επιφάνεια σε τετραγωνικά μέτρα που απαι¬ 
τείται για μία θέση σύμφωνα με τα προηγούμενα άρθρα 2 
και 3. 

Όταν το δεκαδικό μέρος του πηλίκου είναι μεγαλύτερο 
ή ίσον του 0,5 προστίθεται μία θέση. 

Όταν αυτό είναι μικρότερο του 0,5 δεν λαμβάνεται 
υπόψη. 

Οι θέσεις που προκύπτουν από κάθε χρήση προστίθε¬ 
νται και αποτελούν τον συνολικό αριθμό θέσεων. 

2. Σε περιπτώσεις κτιρίων με διαφορετικές χρήσεις οι 
επιφάνειες των κοινοχρήστων χώρων που εξυπηρετούν 
περισσότερες από μια χρήσεις προσμετρώνται για τον 
υπολογισμό των θέσεων στάθμευσης στην επικρατούσα 
χρήση. 

3. Ο τρόπος αναγωγής των καθοριζομένων ανά κτίριο 
θέσεων στάθμευσης σε επιφάνεια χώρου στάθμευσης γί¬ 
νεται σύμφωνα με τα οριζόμενα στην απόφαση του Υφυ¬ 
πουργού Περιβάλλοντος Χωροταξίας και Δημοσίων Έρ¬ 
γων 98728/7722/15.12.1992 (Δ' 167). 

Άρθρο 5 

1. Σε περιπτώσεις κατά τις οποίες προκύπτει απαιτού- 
μενος αριθμός θέσεων στάθμευσης μεγαλύτερος του 15, 
επιβάλλεται η εξασφάλιση ποσοστού τουλάχιστον 50% 
των θέσεων στο αυτό ακίνητο ή σε άλλο, σε απόσταση όχι 
μεγαλύτερη των 300 μ., μετρούμενη σε νοητή ευθεία 
γραμμή μεταξύ των πλησιεστέρων σημείων των δύο ακινή¬ 
των. 

2. Ειδικά δε για χρήσεις «υπεραγορές τροφίμων ή άλλων 
ειδών, πολυκαταστήματα και εμπορικά κέντρα» εν γένει 
επιβάλλεται η εξασφάλιση του ως άνω ποσοστού στο αυτό 
ακίνητο ή σε όμορο αυτού. 

3. Σε περίπτωση αλλαγής χρήσης σε νομίμως υφιστά¬ 
μενα προ της ισχύος του Ν. 960/79 κτίρια δεν εφαρμόζε¬ 
ται η παρ. 1 του παρόντος άρθρου. 


Άρθρο 6 

1. Εντός των Ζωνών Α, Β, Γ και για τις αναφερόμενες 
στον παρακάτω πίνακα χρήσεις κτιρίων, επιβάλλεται πέ¬ 
ραν των οριζομένων στο άρθρο 3 η εξασφάλιση προ της ει¬ 
σόδου ή εξόδου του κτιρίου θέσεων στάθμευσης μεγάλων 
αυτοκινήτων όπως ειδικότερα ορίζεται στο παρόν άρθρο. 

2. Η κατά τα ανωτέρω εξασφάλιση θέσεων στάθμευσης 
μεγάλων αυτοκινήτων επιβάλλεται μόνο εφόσον η συνολική 
επιφάνεια του κτιρίου, είναι ίση ή μεγαλύτερη από χίλια 
(1.000) τ.μ. Ο αριθμός των θέσεων στάθμευσης ανάλογα με 
τη χρήση του κτιρίου υπολογίζεται σύμφωνα με τα οριζόμενα 
στον πίνακα, σε συνδυασμό με τις παρ. 3, 4 και 5. 


ΠΙΝΑΚΑΣ 

Απαιτήσεις στάθμευσης για μεγάλα αυτοκίνητα 

ΧΡΗΣΗ ΚΤΙΡΙΟΥ 

Επιφάνεια 
κτιρίου σε τ.μ. 
που αναλογούν 
σε μία θέση 
στάθμευσης 

Υπεραγορές τροφίμων ή άλλων ειδών, πολυκα¬ 
ταστήματα, εμπορικά κέντρα, Μουσεία, τουρι¬ 
στικές εγκαταστάσεις 

2.500 

Καταστήματα χονδρικής πωλήσεως βιομηχα¬ 
νίες, βιοτεχνίες 

4.000 

Νοσοκομεία, κλινικές και εν γένει κτίρια περί¬ 
θαλψης, κτίρια εκπαίδευσης 

10.000 

Τράπεζες 

10.000 


3. Για τον υπολογισμό της συνολικής επιφάνειας του 
χώρου στάθμευσης ο αριθμός των θέσεων βάσει του πί¬ 
νακα ανάγεται σε επιφάνεια χώρου στάθμευσης ως εξής: 

Γ ια μία θέση στάθμευσης μεγάλου αυτοκινήτου λαμβά- 
νονται 50 τ.μ. χώρου στάθμευσης. 

4. Ο υπολογισμός των απαιτουμένων θέσεων στάθμευ¬ 
σης ανάλογα με τη χρήση και το μέγεθος του κτιρίου γίνε¬ 
ται ως εξής: 

α) Διαιρείται το σύνολο των επιφανειών κάθε χρήσης 
του κτιρίου με τον σχετικό αριθμό του πίνακα. Για το δεκα¬ 
δικό μέρος του πηλίκου και ανεξάρτητα από το μέγεθος 
αυτού, προστίθεται μία θέση. Οι θέσεις που προκύπτουν 
από κάθε χρήση προστίθεται και αποτελούν τον συνολικό 
αριθμό των θέσεων. 

β) Σε περίπτωση ανάπτυξης περισσοτέρων της μιας 
χρήσεων των οποίων η επιφάνεια κτιρίου χωριστά είναι μι¬ 
κρότερη από χίλια (1.000) τ.μ. αλλά η συνολική επιφάνεια 
ανάπτυξης είναι ίση ή μεγαλύτερη των 1.000 τ.μ. υπολογί¬ 
ζεται μία θέση ανά 2.500 τ.μ. επιφάνειας κτιρίου. 

5. Για τις θέσεις στάθμευσης μεγάλων αυτοκινήτων δεν 
έχουν εφαρμογή οι διατάξεις των περιπτώσεων β και γ της 
παρ. 2 του άρθρου 1 του Ν. 960/1979 όπως ισχύει. 

Άρθρο 7 

1. Για την εξαγορά μέρους ή του συνόλου των απαιτου- 
μένων θέσεων στάθμευσης κατ' εφαρμογή της περίπτω¬ 
σης γ της παρ. 2 του άρθρου 1 του Ν. 960/1979, όπως 
ισχύει, και τον υπολογισμό της εισφοράς λαμβάνεται 
υπόψη επιφάνεια ίση με 25,00 τ.μ. για κάθε θέση στάθ¬ 
μευσης. 

2. Για τον υπολογισμό της κατά την περίπτ. γ της παρ. 2 
του άρθρου 1 του Ν. 960/1976 ως ισχύει, εισφοράς, όπως 
ειδικότερα ορίζεται στο άρθρο 5 του αυτού νόμου, λομβά- 
νεται υπόψη η αντικειμενική αξία των ακινήτων όπου αυτή 
έχει καθοριστεί. 

Αρθρο 8 

1. Απαλλάσσονται της κατά τον Ν. 960/79 υποχρέωσης 
εξασφάλισης θέσεων στάθμευσης προσθήκες καθ’ ύψος 
ή κατ’ επέκταση κτιρίων νομίμως υφισταμένων προ του Ν. 
960/79 εφόσον αυτές προορίζονται για χρήση κατοικίας 
και έχουν επιφάνεια μικρότερη ή ίση των 100 τ.μ. 

2. Τα ανωτέρω εφαρμόζονται μόνο για την πρώτη πραγ¬ 
ματοποιούμενη μετά την ισχύ του Ν. 960/79 προσθήκη. 

Αρθρο 9 

1. Οικοδομικές άδειες που έχουν εκδοθεί μέχρι τη δη¬ 
μοσίευση του παρόντος διατάγματος, στις αναφερόμενες 
στο άρθρο 1 περιοχές, εκτελούνται όπως εκδόθηκαν. 

2. Στις ίδιες ως άνω περιοχές οι οικοδομικές άδειες για 
τις οποίες έχει υποβληθεί στην αρμόδια πολεοδομική 
υπηρεσία μέχρι τη δημοσίευση του παρόντος πλήρης φά- 
κελλος μελέτης, ή έχει υποβληθεί σε οποιαδήποτε δημό¬ 
σια υπηρεσία πλήρης αρχιτεκτονική μελέτη προς έγκριση 
(π.χ. ΕΠΑΕ, ΕΟΤ, ΟΣΚ) εκδϊδονται, κατ' επιλογή του εν¬ 
διαφερομένου, είτε με τις προγενέστερες του παρόντος 
σχετικές διατάξεις είτε βάσει των διατάξεων του παρό¬ 
ντος. 

Αρθρο 10 

Από τη δημοσίευση του παρόντος διατάγματος καταρ- 
γείται το από 10.4.1991 Π. Δ/γμα «Καθορισμός του απαι- 
τουμένου αριθμού θέσεων στάθμευσης αυτοκινήτων ανα- 
λόγως των χρήσεων και του μεγέθους των κτιρίων στην 
ευρύτερη περιοχή Αθηνών» (Δ' 164). 

Αρθρο 11 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 1 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 
-♦-- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 231 (4) 

Περί παραχωρήσεως μεταλλείου τάλκη του Νομού Θεσ¬ 
σαλονίκης στους α) Νικόλαο Ιακωβίδη του Παναγιώτου 
και β) Πέτρο Δαχή του Σταύρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του Ν.Δ. 210/1973 «Περί Μεταλλευτι¬ 
κού Κώδικος» (ΦΕΚ 277/Α75.10.1973), όπως αυτό τρο¬ 
ποποιήθηκε με τις διατάξεις του Ν.Δ. 180/1974 (ΦΕΚ 


347 /Α 720 . 1 1.1974) και του Ν. 274/1976 (ΦΕΚ 50/Α/ 
6.3.1976). 

β) Την υπ’ αριθ. ΕΣ 32326/28.9.1977 απόφαση του Νο¬ 
μάρχη Θεσσαλονίκης, με την οποία χορηγήθηκε άδεια με¬ 
ταλλευτικών ερευνών στους Νικόλαο Ιακωβίδη του Πανα- 
γιώτου και Πέτρο Δαχή του Σταύρου, που δημοσιεύθηκε 
νόμιμα στην Εφημερίδα της Κυβερνήσεως (ΦΕΚ 977/Β7 
6.10.1977). 

γ) Την υπ’ αριθ. 124146/3621/22.12.1980 απόφαση 
του Υφυπουργού Βιομηχανίας και Ενέργειας, με την οποία 
παρατάθηκε για ένα έτος η ισχύς της υπ’ αριθ. 32326/ 

1977 αδείας μεταλλευτικών ερευνών του Νομού Θεσσα¬ 
λονίκης. 

δ) Την υπ’ αριθ. ΕΣ 4916/11.2.1982 προκήρυξη του 
Νομάρχη Θεσσαλονίκης, περί παραχωρήσεως του χώρου 
της ως άνω αδείας, που δημοσιεύθηκε στην Εφημερίδα 
της Κυβερνήσεως (ΦΕΚ 81 /Β723.2.1982) και στον ημε¬ 
ρήσιο τύπο. 

ε) Την υπ’ αριθ. Δ15/Φ19/27595/30.11.1990 κοινή 
απόφαση των Υπουργών Προεδρίας της Κυβερνήσεως και 
Βιομηχανίας, Ενέργειας και Τεχνολογίας, που εκδόθηκε 
σύμφωνα με το άρθρο 81 του Ν. 1892/1990 «Για τον εκ¬ 
συγχρονισμό και την ανάπτυξη και άλλες διατάξεις» (ΦΕΚ 
760/Β/30.11.1990). 

στ) Την υπ’ αριθ. Υ1943/9.12.1992 κοινή απόφαση του 
Πρωθυπουργού και του Υπουργού Βιομηχανίας, Ενέρ¬ 
γειας και Τεχνολογίας, σχετικά με την ανάθεση αρμοδιο¬ 
τήτων στον Υφυπουργό Βιομηχανίας, Ενέργειας και Τε¬ 
χνολογίας (ΦΕΚ 727/Β /11.12.1992). 

ζ) Με πρόταση του Υφυπουργού Βιομηχανίας, Ενέρ¬ 
γειας και Τεχνολογίας, αποφασίζουμε: 

1. Παραχωρούμε στους: 

α) Νικόλαο Ιακωβίδη του Παναγιώτου, κάτοικο Θεσσα¬ 
λονίκης, Μάρκου Μπότσαρη 29 και 
β) Πέτρο Δαχή του Σταύρου, κάτοικο Θεσσαλονίκης, 
Γιαννιτσών 107, 

κατόπιν της υπ’ αριθ. ΕΣ 32326/28.9.1977 αδείας με¬ 
ταλλευτικών ερευνών και της υπ’ αριθ. 4916/11.2.1982 
προκηρύξεως του Νομάρχη Θεσσαλονίκης, δικαίωμα με- 
ταλλειοκτησίας, ήτοι, αναζητήσεως, ερεύνης και εκμε- 
ταλλεύσεως τάλκη και λοιπών μεταλλευτικών ορυκτών, 
πλην των μεταλλευτικών ορυκτών, για τα οποία, δικαίωμα 
αναζητήσεως, ερεύνης και εκμεταλλεύσεως έχει μόνο το 
Δημόσιο, σε χώρο που βρίσκεται στην περιφέρεια της Κοι¬ 
νότητας Περιστεράς του Νομού Θεσσαλονίκης, συνολικής 
εκτάσεως 7,7 τετραγωνικών χιλιομέτρων, με τα κάτωθι 
όρια: 

ΐ) Τεχνικό σημείο Α, όριο της οριστικής παραχωρήσεως 
υπ’ αριθ. 74 του Νομού Θεσσαλονίκης, αζιμουθιακές συ¬ 
ντεταγμένες X = + 15650, Υ = — 22030, από εκεί σε, 
ϋ) Τεχνικό σημείο Β, αζιμουθιακές συντεταγμένες 
X = + 14650, Υ = - 21000, από εκεί σε, 
ΐϋ) Τεχνικό σημείο Γ, αζιμουθιακές συντεταγμένες 
X = + 12000, Υ = - 21100, από εκεί σε, 
ίν) Τεχνικό σημείο Δ, κείμενο στην ανατολική οριο- 
γραμμή της οριστικής παραχωρήσεως υπ’ αριθ. 66 Νομού 
Θεσσαλονίκης, αζιμουθιακές συντεταγμένες 

χ = + 11500, Υ = - 20900, από εκεί σε, 
ν) Τεχνικό σημείο Ε, κείμενο στην ανατολική οριο- 
γραμμή της οριστικής παραχωρήσεως υπ’ αριθ. 66 Νομού 
Θεσσαλονίκης, αζιμουθιακές συντεταγμένες 
X = + 12060, Υ = - 19720, από εκεί σε, 

νϊ) Τεχνικό σημείο Ζ, όριο του Δημοσίου Μεταλλείου υπ' 
αριθ. 42, αζιμουθιακές συντεταγμένες Χ = +13028, 

Υ = - 20372, από εκεί σε, 

νϋ) Τεχνικό σημείο Η, όριο του Δημοσίου Μεταλλείου 
υπ’ αριθ. 42 της αριθ. 42093 (ΑΒΜ 1868) ΑΜΕ Θεσσαλο¬ 
νίκης, αζιμουθιακές συντεταγμένες Χ = +15309, 
Υ = - 20334, από εκεί σε, 

νίϋ) Τριγωνομετρικό σημείο «Δεμπετρόχαλος» υψοδ. 
796, όριο της υπ’ αριθ. 42093/1977 (ΑΒΜ 1868) ΑΜΕ 
Νομού Θεσσαλονίκης, αζιμουθιακές συντεταγμένες (γρα¬ 
φικές) X = +16735, Υ = -19586, από εκεί σε, 

ιχ) Εξωκκλήσιο «Προφήτης Ηλίας», όριο της οριστικής 
παραχωρήσεως υπ’ αριθ. 74 Νομού Θεσσαλονίκης, αζι- 
μουθιακές συντεταγμένες (γραφικές) Χ = +17320, 
Υ = - 22200 και από εκεί στο αρχικό σημείο. 

Οι αζιμουθιακές συντεταγμένες αναφέρονται στο Κέ¬ 
ντρο Φύλλου του Επιτελικού Χάρτη «ΘΕΣΣΑΛΟΝΙΚΗ», 
κλίμακος 1:100.000 Ε = 40°,45\ Μ = - 0°,45\ 

2. Η μεταλλειοκτησία που συνιστάται με το παρόν Διά¬ 
ταγμα τελεί υπό τους κάτωθι όρους: 

Η παραχώρηση αυτή ισχύει για μία πεντηκονταετία, που 
άρχεται από της δημοσιεύσεως του παρόντος Προεδρικού 
Διατάγματος, δυναμένη να ανανεωθεί για δύο εικοσιπε- 
νταετίες ακόμη, υπό τις προϋποθέσεις των διατάξεων του 
άρθρου 8 του Ν. 274/1976. 

3. Οι δικαιούχοι της εν λόγω μεταλλειοκτησίας θα υπό- 
κεινται σε απώλεια των δικαιωμάτων τους σε περίπτωση 
παραβάσεως των κειμένων διατάξεων περί Μεταλλείων ή 
παραβάσεως των όρων, οι οποίοι έχουν τεθεί κατά την χο¬ 
ρήγηση της ως άνω αναφερομένης άδειας μεταλλευτικών 
ερευνών ή σε περίπτωση παραβάσεως του όρου της πα¬ 
ραγράφου 2 του παρόντος. 

Στον Υφυπουργό Βιομηχανίας, Ενέργειας και Τεχνολο¬ 
γίας αναθέτουμε τη δημοσίευση και εκτέλεση του παρό¬ 
ντος Διατάγματος. 

Αθήνα, 1 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΘΕΟΔΩΡΟΣ ΔΑΜΙΑΝΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 232 (5) 

Χρησιμοποίηση του όρου «Επιμελητήριο» στον Ελληνο- 
βουλγαρικό Σύνδεσμο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 παρ. 3 του Ν. 2081/91 
«Ρύθμιση του θεσμού των Επιμελητηρίων και άλλες διατά¬ 
ξεις» (ΦΕΚ 154/Α). 

2. Την από 13.10.1992 αίτηση του Ελληνο-βουλγαρι- 
κού Συνδέσμου. 

3. Την αριθμ. 1027/21.9.92 απόφαση του Πολυμελούς 
Πρωτοδικείου Θεσσαλονίκης, με την οποία εγκρίθηκε το 
καταστατικό του σωματείου «Ελληνοβουλγαρικός Σύνδε¬ 
σμος». 

4. Την αριθμ. Υ 1942/9.12.92 κοινή απόφαση του Πρω¬ 
θυπουργού και Υπουργού Εμπορίου που αφορά την ανά¬ 


θεση αρμοδιοτήτων στον Υφυπουργό Εμπορίου Μιχ. 
Λιάπη. 

5. Το άρθρο 29Α του Ν. 1558/85, που προστέθηκε με 
το άρθρο 27 του Ν. 2081/92. 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

7. Την αριθμ. 234/93 γνωμοδότηση του Συμβουλίου της 
Επικράτειας, με πρόταση του Υφυπουργού Εμπορίου, 
αποφασίζουμε: 

Αρθρο μόνο 

Επιτρέπεται στον «Ελληνο-βουλγαρικό Σύνδεσμο» να 
χρησιμοποιεί τον τίτλο «Ελληνο-βουλγαρικό Επιμελητή¬ 
ριο». 

Στον Υφυπουργό Εμπορίου αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 1 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΕΜΠΟΡΙΟΥ 

ΜΙΧ. ΛΙΑΠΗΣ 


ΑΠΟΦΑΣΕΙ Σ 

( 6 ) 

Απελευθέρωση των όρων χορήγησης στεγαστικών δα¬ 
νείων της Αγροτικής Τράπεζας της Ελλάδος προς τους 

αγρότες. ΤΡΑΠΕΖΑ ΤΗ ζ ΕΛΛΑΔΟΣ 

ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

(Συνεδρίαση 522/19.3.93, θέμα 4) 

Αφού έλαβε υπόψη: 

α) Την ΠΔ/ΤΕ 464/6.3.85 και την αποφ. ΝΕ 275/3/ 
21.6.80 (παρ. Β/ΙΙ/ια,ιβ), όπως τροποποιήθηκε μεταγενέ¬ 
στερα, σχετικά με τους όρους χορήγησης στεγαστικών 
δανείων προς τους αγρότες. 

β) Το περιεχόμενο των από 8.12.92 και 6.8.91 (ΑΠ 
8798 και 5519) εγγράφων των Υπουργείων Οικονομικών 
και Γεωργίας αντίστοιχα καθώς και των από 2.2.93 και 
18.4.91 (ΑΠ 9464 και 4742) εγγράφων της Αγροτικής 
Τράπεζας της Ελλάδος. 

γ) Την ανάγκη απελευθέρωσης των κανόνων στεγαστι- 
κής πίστης και εξομοίωσης των όρων λειτουργίας των πι¬ 
στωτικών ιδρυμάτων καθώς και τις συνθήκες που επικρα¬ 
τούν σήμερα στην αγορά χρήματος και ακινήτων, αποφά¬ 
σισε: 

Να τροποποιήσει τις υφιστάμενες ως άνω σχετικές δια¬ 
τάξεις και να καθορίσει τα εξής: 

1. Το ανώτατο κατά περίπτωση όριο, το επιτόκιο, η 
διάρκεια, ο τρόπος εξόφλησης και οι λοιποί όροι των χορη¬ 
γουμένων από την Αγροτική Τράπεζα της Ελλάδος στεγα- 
στικών δανείων προς αγρότες που συνάπτονται μετά την 
κοινοποίηση της παρούσας απόφασης, καθορίζονται 
ελεύθερα από την τράπεζα, με την επιφύλαξη των διατά¬ 
ξεων περί ελάχιστων όρων επιτοκίων που ισχύουν. 

2. Διευκρινίζεται ότι η απελευθέρωση των όρων των 
αγροτικών στεγαστικών δανείων δεν συνεπάγεται αύξηση 
του συνολικού ύψους της επιδότησης των εν λόγω δα¬ 
νείων από το λογαριασμό του Ν. 128/75 χωρίς προηγού¬ 
μενη έγκριση των Υπουργών Εθνικής Οικονομίας, Οικονο¬ 
μικών και Γεωργίας. 

3. Από τις διατάξεις της απόφασης αυτής μπορεί να 
προκληθεί δαπάνη σε βάρος του κρατικού προϋπολογι¬ 
σμού το ύψος της οποίας θα προσδιορισθεί κατά τα ανα- 
φερόμενα στην παραγρ. 2, πιο πάνω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 2 Ιουνίου 1993 
Ο Γραμματέας 
Π. ΚΥΡΙΑΚΟΠΟΥΛΟΣ 
-♦- 

(7) 

Συμπλήρωση της ΠΔ/ΤΕ 2013/3.1.92 που αφορά στο συ- 
νυπολογισμό υποχρεώσεων από πωλήσεις χρεωγρά- 
φων με συμφωνία επαναγοράς (Ηβροε) στη βάση υπο¬ 
λογισμού της υποχρέωσης των Τραπεζών για κατάθεση 
στην Τράπεζα Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

(Συνεδρίαση 525/27.4.93, θέμα 8) 

Αφού έλαβε υπόψη: 

α) Την ΠΔ/ΤΕ 1959/25.7.91 όπως συμπληρώθηκε ή 
τροποποιήθηκε μεταξύ άλλων και με την πιο πάνω ΠΔ/ΤΕ 
2013/3.1.92, σχετικά με τις υποχρεωτικές τοποθετήσεις 
επί των καταθέσεων στις τράπεζες, 
β) Ερωτήματα ενδιαφερομένων τραπεζών, 
γ) Τη σκοπιμότητα ενιαίας αντιμετώπισης των πράξεων 
Ηβροδ που διενεργούν τα πιστωτικά ιδρύματα με ιδιώτες 
στο πλαίσιο υπολογισμού της υποχρεωτικής δέσμευσης 
καταθέσεων των τραπεζών που τηρούνται στην Τράπεζα 
της Ελλάδος, αποφάσισε: 


Να συμπληρώσει την ΠΔ/ΤΕ 2013/3.1.92 και να καθο¬ 
ρίσει τα ακόλουθα: 

1. Στη βάση υπολογισμού για την πραγματοποίηση της 
δέσμευσης επί των καταθέσεων των τραπεζών και κατατί¬ 
θενται στην Τράπεζα της Ελλάδος (9% ή 5,5%) θα συμπε- 
ριλαμβάνονται και τα μέσα μηνιαία υπόλοιπα λογαριασμών 
που αφορούν συμφωνίες πώλησης - εκχώρησης χρεωγρά- 
φων σε ιδιώτες, στο πλαίσιο των οποίων παρέχεται από 
την εκχωρούσα τράπεζα και πράγματι ασκείται από τον 
αγοραστή - εκδοχέα το δικαίωμα (ορίίοπ) επαναπώλησης 
των εν λόγω χρεωγράφων. 

2. Η αξία των πωληθέντων σύμφωνα με τα προαναφε- 
ρόμενα χρεωγράφων θα συμπεριλαμβάνεται στη βάση 
υπολογισμού της σχετικής δέσμευσης για χρονικό διά¬ 
στημα αντίστοιχο με αυτό που μεσολάβησε από την εκχώ¬ 
ρηση μέχρι την ημερομηνία άσκησης από τον αγοραστή - 
εκδοχέα του δικαιώματος επανεκχώρησης με την οποία 
ολοκληρώνεται και η συναλλαγή. Η ημερομηνία ολοκλή¬ 
ρωσης της συναλλαγής αποτελεί την αφετηρία του χρονι¬ 
κού διαστήματος κατά το οποίο συμπεριλαμβάνεται στη 
βάση υπολογισμού των δεσμεύσεων ή ως άνω συναλ¬ 
λαγή. 

3. Οι διατάξεις της παρούσας απόφασης θα εφαρμο- 
σθούν στις συμφωνίες της πιο πάνω μορφής που συνά- 
πτονται μετά την κοινοποίησή της. 

Από την παρούσα απόφαση δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 3 Ιουνίου 1993 
Ο Γ ραμματέας 
Π. ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



